Rozhodnutie Komisie
z 18. novembra 1991,
ktoré mení a dopĺňa rozhodnutie 77/144/EHS stanovujúce štandardný kód a pravidlá, ktorými sa riadi prepis údajov o prehľadoch porastov určitých druhov ovocných stromov do strojovo snímateľnej formy a stanovujúce tiež hranice produkčných oblastí pre tieto prehľady
(91/618/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 76/625/EHS z 20. júla 1976 týkajúcu sa štatistických prehľadov, ktoré budú vypracovávať členské štáty, aby stanovili produkčný potenciál porastov určitých druhov ovocných stromov [1], naposledy zmenenú a doplnenú nariadením (EHS) č. 1057/91 [2], najmä jej článok 4 (2) a (4),
keďže skúsenosti nadobudnuté pri vypracovávaní posledného základného prehľadu vyžadujú určité zmeny a doplnky regionálnej špecifikácie, ktorá sa má používať jednak pri oznamovaní údajov Komisii a jednak v spoločnom zozname sledovaných odrôd, a preto je potrebné zmeniť a doplniť prílohy k rozhodnutiu Komisie 77/144/EHS [3], naposledy zmenenému a doplnenému rozhodnutím 87/228/EHS [4],
keďže opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
Prílohy rozhodnutia 77/144/EHS sa nahrádzajú prílohami k tomuto rozhodnutiu.
Článok 2
Toto rozhodnutie je adresované členským štátom.
V Bruseli 18. novembra 1991